RAGNI BIRMANI 93 
et pubescentes, aculeis carentes; 1.' paris reliquis longiores sunt; 
tibiae 2. et 3." parium parum sursum sunt curvatae. Abdomen 
inter petiolum et mamillas breve est, inter petiolum et apicem 
dorsi posticum longum: totum enim sensim in conum altissimum 
compressum retro et sursum productum et elevatum est, a la- 
tere visum triangulum, postice oblique et latissime truncatum, 
dorso leviter convexo reliquis lateribus trianguli longiore; latus 
posticum (inter mamillas et apicem) latere inferiore (ventre) 
circa duplo vel ultra longius est. Desuper visum abdomen an- 
guste ovato-lanceolatum est, lateribus anterius rotundatis , po- 
sterius rectis sensim longe angustato-acuminatum. In ipso apice 
dorsi postico sub-acuminato abdomen procursu minuto subulato 
retro directo auctum est. Vulva ex callo transverso obscuro con- 
stare videtur, cujus apex late truncatus areis duabus minutis 
circulatis pallidis inter se contingentibus occupatur. 
Color. — Cephalothorax nigricanti-cinereus , secundum medium | 
late pallidior, facie. cum genis quoque pallidiore, testaceo-cine- 
rea; ab oculis mediis anticis fasciae duae parallelae nigrae 
ad marginem clypei ductae sunt. Sternwm nigricans, versus la- 
tera paullo clarius; linea media longitudinali testacea notatum 
est et punctis testaceis conspersum. Mandibulae testaceo-cinereae, 
in dorso ad longitudinem inaequaliter nigro-lineatae vel -macu- 
latae. Maxillae sordide testaceae; labium nigrum. Palpi albicanti- 
cinerei, paullo rufescenti-maculati et -annulati. Pedes albicanti- 
cinerei, metatarsis tarsisque albicantibus, rufescenti-nigro-lineati 
et paullo -annulati, lineis plus minus aequalibus et integris. Fe- 
mora lineas ejusmodi binas longissimas (in 4. paris femoribus 
abbreviatas) supra et subter, vel antice et postice, ostendunt: in 
femoribus saltem 1. paris hae lineae versus apicem dilatatae et 
in annulum confusae sunt. Tibiae subter linea vel fascia ejus- 
dem coloris occupantur; tibiae 4 paris basi latissime nigro- 
rufescentes sunt, apice quoque sat late infuscatae; metatarsi an- 
teriores ii quoque lineam rufo-nigram subter habent. Abdomen 
obscurius vel clarius albicanti- (argenteo-?) cinereum est, inter- 
dum intermixto colore rufescenti, dense et tenuiter sub-fusco- 
vel olivaceo-reticulatum, plaga media oblonga vel fascia brevi 
